Rettens dom af 25. februar 2026 – DG mod Europol og Eurojust (Sky ECC II)
(Sag T-167/24) 1
[Ansvar uden for kontraktforhold – samarbejde mellem medlemsstaternes politimyndigheder og andre retshåndhævende myndigheder – angivelig ulovlig behandling af personoplysninger – tilsidesættelse af formkrav – procesreglementets artikel 76, litra d) – delvis afvisning – artikel 50 i forordning (EU) 2016/794 – Europols og medlemsstaternes solidariske ansvar for ulovlig behandling af oplysninger – ingen ikke-økonomisk skade, som kan tilskrives Europol]
Processprog: nederlandsk
Parter
Sagsøger: DG (ved advokat J. Reisinger)
Sagsøgte: Den Europæiske Unions Agentur for Retshåndhævelsessamarbejde (ved A. Nunzi, som befuldmægtiget, bistået af advokaterne G. Ziegenhorn, M. Kottmann, T. Shulman og S. Steinbarth) og Den Europæiske Unions Agentur for Strafferetligt Samarbejde (ved J. Carmona-Bermejo og M. García Bello, som befuldmægtigede, bistået af advokaterne G. Ziegenhorn, M. Kottmann, T. Shulman og S. Steinbarth)
Intervenienter til støtte for de sagsøgte: Kongeriget Spanien (ved A. Gavela Llopis, som befuldmægtiget) og Kongeriget Nederlandene (ved J. Langer og M. Bulterman, som befuldmægtigede)
Sagens genstand
Sagsøgeren har med sit søgsmål i henhold til artikel 268 TEUF i det væsentlige nedlagt påstand om erstatning for den økonomiske og ikke-økonomiske skade, som han mener at have lidt som følge af handlinger begået af Den Europæiske Unions Agentur for Strafferetligt Samarbejde (Eurojust), Den Europæiske Unions Agentur for Retshåndhævelsessamarbejde (Europol) og visse medlemsstater.
Konklusion
Den Europæiske Unions Agentur for Strafferetligt Samarbejde (Eurojust) og Den Europæiske Unions Agentur for Retshåndhævelsessamarbejde (Europol) frifindes.
DG bærer sine egne omkostninger og betaler de af Det Europæiske Agentur for Strafferetligt Samarbejde (Europol) og Det Europæiske Agentur for Strafferetligt Samarbejde (Eurojust) afholdte omkostninger.
Kongeriget Spanien og Kongeriget Nederlandene bærer deres egne omkostninger.
____________
1 EUT C, C/2024/3340 af 3.6.2024.